హరిహర్ కోట

హరిహర్ కోట (హర్షగఢ్ కోట) భారతదేశంలోని మహారాష్ట్ర రాష్ట్రం లోని నాసిక్ జిల్లా ఘోటి నుండి 40 కి. మీ. ల దూరంలో ఉంది. ఇది నాసిక్ జిల్లాలోని ఒక ముఖ్యమైన కోట, గోండా ఘాట్ గుండా వెళ్లే వాణిజ్య మార్గాన్ని చూడటానికి దీనిని నిర్మించారు. ఇది మహారాష్ట్రలోని అత్యంత ప్రమాదకరమైన ట్రెక్‌లలో ఒకటిగా పరిగణించబడుతుంది. ఇది సముద్ర మట్టానికి 3,676 అడుగుల ఎత్తులో ఉంది. హరిహర్ కోటను అధిరోహించడానికి, దిగడానికి ఒక మీటరు వెడల్పు గల రాతి మెట్లు చెక్కబడ్డాయి. ఇవి మొత్తం 117 మెట్లు ఉన్నాయి. ఈ మెట్లు అన్ని దాదాపు ఎనభై డిగ్రీలు నిటారుగా ఉంటాయి. ఇలా నిటారుగా ఉండడం వలన వీటిని స్వర్గానికి మెట్లు అని కూడా పిలుస్తారు. 
 చరిత్ర 
హరిహర్ కోటను సేయునా (యాదవ) రాజవంశ కాలంలో నిర్మించారు. శత్రు సైన్యం సులభంగా లోపలికి ప్రవేశించలేని విధంగా ఈ  కోటను రూపొందించారు. దీనిని 1636 సంవత్సరంలో త్రయంబక్, ఇతర పూణే కోటలతో పాటు ఖాన్ జమామ్‌కు అప్పగించారు. 1818 సంవత్సరంలో 17 ఇతర కోటలతో పాటు ఈ కోటను కూడా కెప్టెన్ బ్రిగ్స్ స్వాధీనం చేసుకున్నాడు. హరిహర్ కోట దాని క్రింద గ్రామం నుండి చూస్తే దీర్ఘచతురస్రాకారంలో కనిపిస్తుంది. ఇది త్రిభుజాకార రాతి పట్టకంపై నిర్మించబడింది. దీని మూడు ముఖాలు, రెండు అంచులు 90 డిగ్రీల వద్ద నిలువుగా ఉంటాయి. పశ్చిమం వైపు మూడవ అంచు 75 డిగ్రీల కోణంలో వంపుతిరిగి ఉంటుంది. నిర్గుడ్‌పాడ గ్రామం వైపు ఉన్న హరిహర్ కోట నిలువు ముఖాన్ని "స్కాటిష్ కడా" అని పిలుస్తారు,  ఈ కొండ దాదాపు 170 మీటర్ల ఎత్తు ఉంటుంది. దీనిని 1986 సంవత్సరంలో బ్రిటిష్ పర్వతారోహకుడు డగ్ స్కాట్ మొదటిసారిగా అధిరోహించడము వలన దీనికి  పర్వతారోహకుడు డగ్ స్కాట్ పేరు పెట్టారు. నేడు, కోటలో ఒక చిన్న భాగం మాత్రమే మిగిలి ఉంది.

 అధిరోహణ 
హరిహర్ కోట ట్రెక్కింగ్ చేయడానికి ఉత్తమ సమయం డిసెంబర్ - ఫిబ్రవరి, ఈ సమయంలో ఆహ్లాదకరమైన వాతావరణం ఉంటుంది. వర్షాకాలంలో ఈ కోట మీదకి ట్రెక్కింగ్  నిషేధించబడింది. 
గ్యాలరీ

 ఇవి కూడా చూడండి 
 భారతదేశంలోని కోటల జాబితా
 భారతదేశ సైనిక చరిత్ర
 మూలాలు 

వర్గం:మహారాష్ట్ర
వర్గం:నాసిక్ డివిజన్